AJAKOHAST OTSE TAEVAST
Tere tulemast vaatama saadet "Ajakohast otse taevast"!
On tore näha jälle
ja loodetavasti veedad meiega ühe mõnusa pooletunnise,
pannes tähele Jumala Sõna.
Sest Jumala Sõna on see, mis on kõige määravam me elus.
Mitte me endi mõtted või muud asjad, vaid Jumala Sõna on kõige tähtsam.
Sellest Sõnast leiame vastused kõigele, mida elus vajame.
Ütles ju Pauluski, et peame uuendama oma meeli
ja muutuma selle uuenduse kaudu.
Nii et, me ei saa lasta end mõjutada kõigil masendavatel mõtetel,
mis tulevad väljaspoolt -
olgu siis ajalehtede, teleuudiste, töökaaslaste või sugulaste kaudu.
Me ei saa lasta neil inimlikel mõtetel kedrata oma peas,
vaid me peame uuendama ja muutma oma meeli.
Olen mõelnud, miks küll uudistes räägitakse valdavalt vaid halvast.
Juhtub ju ka palju häid asju.
Jumala Sõna kohta öeldakse ka, et see on kui vesi.
See on puhastav vesi, mille kaudu puhastame iseendid.
On neid, kes ütlevad usu kohta, et see on kui ajupesu.
Samas naljatamisi öeldes võiks öelda,
et on lausa hädavajalik pesta oma ajusid,
kuna seal on nii palju mustust.
Seetõttu, las Jumala Sõna peseb me meeli ja annab uusi mõtteid.
Keegi on kord öelnud,
et muutused järgnevad uutele mõtetele.
Anna siis läbi Jumala Sõna uutele mõtetele võimalus.
Sest Jumala Sõna on alati muutumatu, tehes samas alati head.
Kuid nüüd jagame pisut õpetust argipäeva kohta.
Me ei tea, kas vaatasid meid ka eelmisel korral,
kuid me rääkisime sellest, kuidas Jumal kannab hoolt me eest,
soovides kinkida meile majandusliku ehk rahalise läbimurde.
Ta tahab aidata meid, et omaksime vabadust oma rahaasjades.
Jumal ei huvitu ainuüksi neist asjadest, mida me kirikus teeme.
Me ei usu ka väitesse,
et kirikus võib ju uskuda, aga samas peab ikka elama reaalsuses ka.
Samas veedame me kirikus ju kõige lühema aja oma nädalast.
Enamus aega kulub ikka töö- ja pereelule.
Ja meiegi tahame elada reaalsuses.
Samas, reaalsus ilma Jumalata pole mingi reaalsus, vaid kujutelm.
Kuid reaalsus, millesse on kaasatud ka Jumal ja Tema mõtted,
on see reaalsus, kus ka Tema Sõna on me elu alustalaks.
Põhjus, miks me ühiskond on saanud õnnistatud,
on see, et oleme rajatud Jumala Sõnale
ja järginud ka 10 käsku, mis on pikka aega olnud kõige alustalaks.
Kahju vaid, et nüüd hakatakse sellest üha enam taanduma.
Kuid siis lähevad ka asjad nihu. Need lähevad vales suunas.
Kuid tänu Jumalale Tema Sõna eest!
Ja nüüd pöördumegi Tema Sõna õpetuse juurde,
vaadates, kui huvitatud Jumal on meie igapäevaeludest.
Ta kannab hoolt meie eest ja tahab aidata meid.
Ja Ta naudib seda, kui Ta lastel hästi läheb.
Jumal tahab aidata teidki.
Mäletad sa, kust me eelmine kord lugesime?
Filiplastele 4. peatükist, salmist 19. See on väga hea sõna.
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Minu Jumal.
Tee Jumalast oma Jumal, nii et Ta poleks vaid teiste Jumal.
See ei toimi, kui püüame elada oma elusid kellegi teise usu kaudu.
Jah, see toimib lühiajaliselt mõne eestpalve või saadud abi kaudu.
Kuid pikemas perspektiivis vajame me isiklikku usku ja oma Jumalat.
Ehk siis - minu Jumal!
Mitte minu naise, laste, vanemate või pastori Jumal, vaid minu Jumal.
Ta on sinu ja minu Jumal ja Ta täidab kõik meie vajadused.
Paljud arvavad, et Jumal tahab kõik ära võtta,
kuid see pole üldsegi mitte nii.
Kõik, mida Ta ära võtta tahab, on me patud ja mustuse:
kõik me raskused ja mittetoimivad asjad.
Kuid Jumal ei taha kõrvaldada oma õnnistusi.
Kas mäletad, mida Taavet palus Psalmis 51?
Ta ütles: "Ära võta minult oma Püha Vaimu."
Ehk ta teadis, et kui ta kaotab Jumala ligiolu ja võidu oma elus,
kaotab ta kõik.
Ära arva, et Jumal tahab võtta sinult su õnnistused.
Kui me elame Talle ja pühendame oma elud Talle,
siis Ta tahab täita kõik meie vajadused.
Mitte üle ühe, aga kõik me vajadused, et tuua esile oma au.
Tänu Jumalale, et meil on nii hea Jumal!
Siin on nii hästi öeldud: "Küll mu Jumal täidab..."
Ta tõesti täidab. - Täidab tõesti ja mitte koba peale.
Tahaks veelkord öelda, et ära pane pahaks,
kui mina räägin Piast rohkem. See on me omavaheline kokkulepe.
Ja see on täiesti okei. - On see? - Täiesti!
Eelmine kord rääkisime sellest, et Jumal tahab kinkida meile
materiaalse vabaduse ja olla meile kõige allikaks.
Et meil oleks töökoht või mõni muu tuluallikas.
Jumal tahab, et meil on oma kodu ja et me maksame kümnist.
Kümnis tähendab siis 10% kogu me sissetulekust.
Vahel kui küsime inimestelt, palju nad palka saavad,
siis selle põhjal on kerge arvutada, kui suur peaks olema kümnis.
1500 kuupalga pealt 150. 2000 kuupalga pealt 200.
See osa kuulub Jumalale ja me anname selle Talle suure rõõmuga.
Üks ohtlikumaid asju on see, kui jätame kümnise maksmise viimaseks.
Maksame enne kõik muud maksud ja alles siis kümnise.
Kuulsin kord ühest jutlustajast, kes rääkis maksude maksmisest.
Eks seadus ise juba sätesta, millise protsendiga tulumaksu maksame.
Me oleme nii harjunud sellega, et riik saab oma osa enne
ja Jumal ning kogudus võivad oodata.
Kuidas oleks aga sellega, kui maksaks Jumalale kõigepealt?
Ja tegelikult nii see peakski olema, sest see on Jumala printsiip.
Ja kui tarvis, las siis muud maksud oodata.
Kuid samas nad ei peagi ootama, sest kui maksame oma kümnise,
ütleb Jumal Malaki 3. peatükis,
et Ta avab meile taevaluugid ja laseb oma õnnistustel voolata.
Kas sellest peaks ka piisama maksude maksmiseks? Piisab! Tänu Jumalale!
Tänase saate õpetuses tahaksin keskenduda Jeesusele ja Paulusele.
Sest enamiku kristlaste jaoks on kaks peamist eeskuju:
Jeesus, kes oli nii inimene kui ka Jumal ja Paulus, kes oli inimene.
Paulus alistus Jumalale
ja on kirjutanud ka enamuse Uuest Testamendist.
Tema õpetused on meile igapäevaseks teejuhiks ja toeks.
Vaatame nii Jeesust kui ka Paulust.
Võiksime leida neid näiteid igast Piibli raamatust.
Leiame neid printsiipe ja eeskujusid nii Vanast kui Uuest Testamendist.
Kuid kuna meil pole telesaates piisavalt aega selleks,
siis vaatame siinkohal seda, mida Jeesus õpetab.
Kuidas Ta seda oma elus välja elab ja kuidas Ta oma kutset välja elab?
Sama lugu ka Paulusega: mida ta õpetab nende asjade kohta?
Kuidas ta seda oma isiklikes rahaasjades välja elab
ja kuidas ta täidab oma ülesandeid ja kutsumust?
Sest Jumal kutsub igatühte meist,
kuid kui me vaatame selle kutse peale,
siis on see sageli suurem kui meie majanduslik seis.
Paljud arvavad,
et usuasjad saab liikuma alles siis, kui selleks on piisavalt vahendeid.
Kuid tead, mis? Siis ei saa need asjad kunagi tehtud!
Suurem osa me asjadest jääks tegemata!
Usk tähendab võtta riske. See tähendab riskeerida.
Usk tähendab astuda paadist välja vee peale.
Ainus küsimus on, mis sind kannab? Kas vesi või Jeesuse sõna: "Tule!"
Sest Jeesus ütles ka Peetrusele: "Tule!"
Nii et, on see vesi või Jumala Sõna, mis kannab?
Jumala Sõnas peitub vägi muuta loodusseadusi.
Tõsi küll, ka vesi kannab mingil määral, kuid mitte lõpuni.
Jumala Sõna on see, mis paneb kõik liikuma.
Kui Jumal ütleb sulle midagi või näitab sulle midagi,
kui Ta kutsub sind kaasa oma ellu ja teenistusse,
siis usus liikuma hakates me korraga tajume...
Meil on koguduses olnud aastakoosolekuid,
kus oleme üheskoos mõelnud: kust küll need rahad tulid?
Vahel, kui keegi minult selle kohta küsib, siis mul pole aimugi.
Sest pastoril pole mingeid salataskuid, kust ta raha ammutab.
See kõik on olnud Tema töö, nii et - tänu Jumalale!
Kuid nüüd ka paar sõna Jeesuse õpetuse kohta.
Avame üheskoos Matteuse evangeeliumi 6. ptk.
Ilmselgelt on palju erinevaid kohti, kuid vaatame siis praegu seda lõiku,
kus Jeesus õpetab rahaasjade kohta, öeldes Matteuse 6:21 järgmist:
"Sest kus su aare on, seal on ka su süda."
Seal, kus on su aare, seal on ka su süda.
Seetõttu, kui sa jääd näiteks kõrvale koguduse kooskäimistest,
siis vaevalt oled sa panustanud sinna oma aarde ehk oma südame.
Jeesus ei öelnud, et seal, kus on su süda, seal on su aare.
Inimlikult oleks meil palju kergem mõelda,
et kui mu süda on Jeesuse juures, siis ma annan Jeesusele
ja kui mu süda on koguduse juures, siis ma toetan kogudust.
Kui mu süda on misjonitöö juures, siis ma toetan misjonitööd.
Kuid Jeesus ütles - seal, kus su aare on, seal on su süda.
Ehk siis, kui su aarded ehk kümnis kantakse ustavalt Jumala kotta,
oled sa ka enam huvitatud sellest jumalakojast.
Sellest, kuidas kogudusel läheb.
Sellest, kuidas pastoritel läheb ja kas nad saavad piisavalt palka.
Kas meil on piisavalt vahendeid, et sirutuda väljapoole?
Kas siis meediatöö kaudu või misjonipõllule minnes.
Vastavalt kogudustele, pannakse näiteks kord kuus misjoniohver kokku.
Sa saad olla kaasas kõigega, kus su aare on.
Ja sa hakkad paluma misjonäride pärast
ning õnnistama riike, kus nad toimetavad.
Ja siis Jeesus jätkas Matteuse 6:24:
"Keegi ei saa teenida kahte isandat."
Me saame sellest aru nii, et mitte keegi ei saa.
Ehk siis, kui Jeesus ütles: "mitte keegi ei saa," see ei tähenda,
et küll keegi natuke ikka saab.
No ikka ei saa! See lihtsalt ei toimi!
Jeesus ütles: "Keegi ei saa teenida kahte isandat
ikka on nii, et ta vihkab üht ja armastab teist
või et ta pooldab üht ja põlgab teist.
Teie ei saa teenida nii Jumalat kui mammonat."
Te ei saa teenida ühtaegu nii Jumalat kui mammonat.
Ja miskipärast toob Jeesus võrdluseks just mammona.
Te ei saa teeninda üheaegselt nii Jumalat kui mammonat.
Ta ei ütle, et te ei saa üheaegselt teenida Jumalat ja Saatanat.
Tõsi, ka see pole võimalik.
Kuid ta räägib mõjust ja meelevallast ning mammonal on suur meelevald.
Kui me vaatame sellele salmile eelnevaid salme, kus räägiti aardest,
siis me näeme kohti, kus meie aare on.
Ehk siis, kui mu aare on minus eneses,
siis kõik keskendub ainuüksi mulle.
Kuid Jumal tahab, et me oleksime vabad kõigist mõjudest,
mis takistavad meid alistumast Jumalale.
Jeesus tahab, et me otsustaks teenida Teda.
Mäletad sa venda Joosuat?
Ta ütles, et te võite ise valida, keda teenida, keda mitte,
kuid mina ja mu pere... Ta juba otsustas ka naise ja laste eest.
No aga see oli ju hea otsus. - Oli.
Sest ta mõistis, et ta on perepea ja preester, mistõttu ta ütles:
mina ja mu pere - me teenime Issandat.
Te ülejäänud võite teha, mida tahate, sest igaüks saab ise valida.
Ja eks pereski lõpuks peab igaüks ikka ise valima.
Kuid koguduse eluski, kus on palju erinevaid inimesi,
pole need lood nii lihtsad, et pastor otsustab kõigi eest. Ei.
Igaüks peab ikka ise valima.
Kuid, mis puutub pere-ellu,
siis sulle kui perepeale või isale on oluline teada,
et kui sina lähed õiges suunas, siis su naine järgneb sulle hea meelega.
See on palju kergem nii, kuna ei pea ise nii palju vastutama.
Tahan esitada küsimuse.
Mispärast on nii, et naised on sageli nii võimukad?
See võib olla, et mõni naine ongi võimukas.
Kuid usun, et sageli on see pigem tingitud sellest,
et mees ei täida oma rolli. Ta ei võta vastutust ega
julge olla pere juht.
Küsimus polegi selles, et ta peaks olema mingi diktaator.
Küll aga peaks ta võtma vastutuse pere eest ja julgema otsustada.
Ta peaks tundma, et ta vastutab pere rahaasjade eest
ja mis kõige tähtsam - et ta oleks usklik mees.
Vaata mulle otsa praegu! Sina oled pere preester.
Sina vastutad oma pere vaimuliku elu eest.
Sina peaksid haarama Piibli järele
ja ütlema pühapäeviti, et nüüd läheme kõik kirikusse.
Ainuke probleem võib olla see, et koosolek algab liiga "hilja".
See oli nüüd nali.
Pigem on ikka probleemiks, et pühapäeviti ei saada maast lahti.
Kuid tegelikult oleks hea, kui teenistused algaksid kell 10 või 9.
Samas on üle maailma kogudusi, kus alustatakse juba varavalges.
Soomes on isegi hästi, et teenistused algavad kell 11:00,
nii et pereisana saad öelda: "Nüüd kõik maast lahti!"
"Kohv ja puder hakkama ning siis kirikusse!"
See on üks eriline vaatepilt, kui mees istub kirikus, kallis kaasa kõrval
ja trobikond lapsi ühes nendega. Kõik on koguduses ja kõik on hästi.
Ma lähen nüüd küll teemast veidi kõrvale,
kuid tagasi siis teema juurde. Nii et, Jeesus ütles:
"Me ei saa teenida kahte isandat - Jumalat ja mammonat."
Mammonal on suur jõud ja me ei tohi langeda selle küüsi.
Usun, et kui hakkame maksma kümnist ja toetama jumalariigi tööd,
siis mammona mõju ka kaob ja see peab andma järgi.
Mõned inimesed, kes meie saateid vaatavad,
võivad imestada, et miks me üldse neist asjust räägime?
Ma tean, et Soomes on olnud jutlustajaid,
kes on õpetanud nende asjade kohta.
Kuulsin oma emalt ühe jutlustaja kohta, kes oli öelnud,
et oled täpselt nii päästetud, kui päästetud on su rahakott.
Ehk siis kui rahakott valitseb, siis mammona valitseb.
Kuid kui Jeesus valitseb, siis mammona peab alistuma ja olema vait.
Jeesus jätkab Matteuse 6:25, rääkides Jumala hoolitsusest.
"Seepärast ma ütlen teile: Ärge muretsege oma hinge pärast,
mida süüa, ega oma ihu pärast, millega riietuda!
Eks hing ole enam kui toidus ja ihu enam kui rõivas?"
Ja siis salmis 32 Ta ütleb: "Sest kõike seda taotlevad paganad.
Teie taevane Isa teab ju, et te seda kõike vajate."
Jeesus ütleb siin, et toidu ja riiete vajamine on väga loomulik
ja kuulub inimelu juurde.
Kuid Ta ütleb ka, et meie Taevane Isa, Jumal, kannab hoolt meie eest.
Ta toidab linde taeva all, keda on palju ja kes on Jumala looming.
Ta hoolib neist ja toidab neid.
Nad söövad tasuta mõne põllumehe vilja ja kõik on hästi.
Ehk siis - kui Jumal hoolib nii väga kõigist neist asjadest,
kui palju enam Ta hoolib siis meist!
Jumal on sinu poolt ja kannab hoolt sinu eest!
Jätkame seda teemat oma järgmises saates,
vaadates veel Jeesuse õpetusi, aga lähemalt siis ka Pauluse elu.
Kuid sul on oluline leida see teadmine, et Jumal tahab aidata sind.
Ja see teema pole vähimalgi määral eraldatud Jumala päästeplaanist,
sest Jumal on juba kõik su heaks teinud ja valmis pannud,
et võiksid kogeda, et see toimib.
See toimib nii Soomes, Venemaal, Hiinas kui ka kus iganes mujal,
sest Jumala Sõna on tõsi ja Ta tahab vallandada oma väe me üle.
Issand Jeesus, õnnista meid kõiki.
Tänu sulle kõigi eest, kes istuvad ja kuulavad Su sõna.
Lase sel juurduda neisse
ja me kuulutame, et igaühe südames on hea pinnas,
kuhu Sinu sõna ja Su seeme võivad langeda ja seal juurduda.
Las see sõna juurduda Jeesuse nimel ja hakata idanema ning võrsuma,
kandes tasapisi head vilja, mida saab külvata edasi,
mis on heaks roaks ja õnnistuseks paljudele inimestele.
Issand, lase meil neil viimseil päevil näha,
kuidas veelgi efektiivsemalt viia Sinu evangeeliumi edasi,
sõltumata sellest, mis see meile maksma läheb.
Jeesuse nimel.
Kui sa tahad tellida meilt palverätikuid, siis võta meiega ühendust.
Tahame aidata sind ka selles, et võiksid tunnustada Jeesust
oma elu Issandana.
Ehk kui oled vaadanud täna me saadet ja mõelnud,
et kas nad siis päästmisest ei räägigi?
Siis kuulutame jätkuvalt päästet ja vabadust kõigist ahelaist.
Jeesus tahab tulla su ellu ja andestada sulle kõik su patud,
seetõttu: miks mitte paluda Teda just praegu oma ellu?
Korda ühes Piaga minu järel, paludes kogu südamest,
et Jeesus võiks tulla su südamesse ja muuta kogu su elu.
Issand Jeesus,
tänu Sulle su lepituse eest.
Tänu Su risti eest.
Tänu Su surma eest.
Ja tänu Su ülestõusmise eest.
Sa surid minu eest
ja Jeesus, ma usun,
et sa maksid hinna minu pattude eest
ja ma võin olla nüüd vaba.
Seetõttu tunnistan oma suuga,
et Jeesus on minu Issand.
Ma usun Jeesusesse
ja annan oma elu Jeesusele.
Andesta kõik minu patud.
Ma olen vaba.
Jumala kallis laps.
Ja järgin Sind
kuni taevani välja.
Jeesuse nimel, aamen.
Võta meiega kindlasti ühendust, et saaksime veel paluda su eest
ja aidata sind edasi sellel teekonnal.
Ole õnnistatud ja olgu Jumal koos sinuga.
Kohtumiseni taas uuel nädalal! Kõike head! - Nägemist!
Ootame teie tagasisidet ja palvesoove eesti keeles hw@elamansana.fi
Tõlge: Anne-Ly Raukas